Ankarata sotaa viinaa vastaan
Ankarata sotaa viinaa vastaan on nimismies Längelmäellä saanut taukoomatta käydä näinä viikkoina. Hen  lisäksi, mitä äskettäin asiasta on kerrottu, mainittakoon vielä, että sama nimismies kahden tämän edellisen viikon kuluessa korjasi takavarikkoon noin 75 kannua viinaa. Uuhiniemen kylässä syntyi erään renkimiehen viinoja talteen otettaessa niin ankara kahakka, että nimismiehen täytyi revolveriin turvautua ennen kuin selvisi viinan omistajan ja hänen apumiestensä käsistä ja sai viinat mukaansa. Samoin oli pakko tehdä toisellakin kerralla, kun nimismies oli saanut vihiä siitä, että pari mökinmiestä, joista toiselta jo ennenkin oli viinaa takavarikkoon otettu, kuskasivat viinakuormaa Tampereelta kotiinsa erään huutokauppatilaisuuden varaksi. Hän saavutti jäällä miehet, jotka sukkelan hevosensa avulla yrittivät aarrettansa pelastaa. Kilpa-ajo päättyi kuitenkin niin, että miehet saivat jättää sekä kuormansa että hevosensa nimismiehelle ja mennä jalkamarssissa kotiinsa, jossa jo oli lainaleipää syöty, kun kaikki omat ja lainaksi haalitut rahat oli tuohon tuottavaksi arvattuun kauppaan niin tyyni pantu. – Ei tarvinne mainita, että kaikki kunnon kansalaiset, ovat näistä nimismiehen toimista hyvillään, sillä salakapakat ovat Längelmäellä jo kylläksi kurjuutta ja pahennusta vaikuttaneet.

</div>

Huomautukset

 Lähde: Aamulehti 12.4.1890 sivu 2
 kannu = 2,617 litraa; 75 kannua = 196 litraa

1890
Anonyymi
Alkoholi
Nimismiehet
Aamulehti